钦定古今图书集成/明伦汇编/闺媛典/第019卷 > 瑞鹤仙〈别恨〉 前人
## 钦定古今图书集成/明伦汇编/闺媛典/第019卷 > 瑞鹤仙〈别恨〉 前人

薄寒罗袖怯。教小玉添香，被翻宫缬。兰釭半明灭。听
几声归雁，一帘微月。情波恨叶。索新词、犹自怨别。梦
回时、雪暖酥凝，掠鬓宝鸳钗折。凄切。纹窗描绣，旧
谱寻棋，变成虚设。同心对结。重来是，甚时节。怅姑苏
台上，征帆何许，隐隐遥山万叠。袖红绡、独立无言，偷
弹泪血。